**33. sjednica Školskog odbora**

**Zapisnik s 33. sjednice Školskog odbora V. gimnazije Vladimir Nazor Split, Split, održane 4. listopada 2019. (petak), s početkom u 10:00 sati, u uredu ravnateljice**

Sjednici je nazočna natpolovična većina članova Školskog odbora. Odluke su donesene većinom glasova ukupnog broja članova.

**AD-1) Verificiranje zapisnika s prethodne, 32. sjednice Školskog odbora**

Na zapisnik s prošle sjednice Školskog odbora, od 14.6.2019. nije bilo primjedaba ni dopuna te je isti jednoglasno usvojen od strane nazočnih članova Školskog odbora.

**AD-2) Donošenje (usvajanje) Godišnjeg plana i programa rada Škole za školsku godinu 2019./2020.**

**O D L U K U, br. 1.**

1. Donosi se (usvaja se) Školski kurikulum V. gimnazije Vladimir Nazor Split, Split za školsku
 godinu 2019./2020., na prijedlog Nastavničkog vijeća i ravnateljice.

2. Usvojeni Školski kurikulum za školsku godinu 2019./2020., Škola je dužna elektroničkim putem
 dostaviti Ministarstvu znanosti i obrazovanju najkasnije do 15. listopada tekuće godine
 (2019.) te isti objaviti na mrežnim stranicama Škole u skladu s propisima vezanim uz zaštitu
 osobnih podataka.

3. Za provođenje točke 2. ove Odluke, zadužuju se ravnateljica.

**AD-3)** **Donošenje (usvajanje) Školskog kurikuluma za školsku godinu 2019./2020**

**O D L U K U , br. 2.**

1. Donosi se (usvaja se) Godišnji plan i program rada V. gimnazije Vladimir Nazor Split, Split za
 školsku godinu 2019./2020., na prijedlog ravnateljice Škole, a prihvaćenog od strane Nastavničkog
 vijeća.

2. Usvojeni Godišnji plan i program rada Škole za školsku godinu 2019./2020., Škola je dužna
 elektroničkim putem dostaviti Ministarstvu znanosti i obrazovanja najkasnije do 15. listopada
 tekuće godine (2019.), te isti objaviti na mrežnim stranicama Škole u skladu s propisima vezanim
 uz zaštitu osobnih podataka.

3. Za provođenje točke 2. ove Odluke zadužuju se ravnateljica.

**AD-4) Donošenje (usvajanje) I. rebalansa 2019. godine**

**O D L U K U , br. 3.**

1. Usvaja se I. Rebalans 2019. godine.

 **Suglasnost za otpis fonda školske knjižnice**

**O D L U K U , br. 4.**

1. Odobrava se otpis fonda školske knjižnice na način da se otpiše:
* iz fonda starih knjiga (131 dotrajala i 79 zastarjelih, ukupne vrijednosti 2.100,00 kn)
* iz lektirnog fonda (13 dotrajalih i 33 uništene/nevraćene knjige, ukupne vrijednosti 3.365,00 kn).
1. Sveukupna vrijednost odobrenog otpisa iznosi 5.465,00 kn

 **Usvajanje izmjena i dopuna Pravilnika o kućnom redu**

**O D L U K U, br.5**

Usvaja se prijedlog izmjene i dopune teksta Pravilnika o kućnom redu predložen od strane ravnateljice Škole.

**Suglasnost za sate Ispitnog koordinatora za šk.god. 2019./2020.**

**O D L U K U, br. 6**

Daje se suglasnost za obavljanje poslova Ispitnog koordinatora za 10 sati rada tjedno u šk.god. 2019./2020., na određeno vrijeme zbog obavljanja poslova koji ne trpe odgodu do dobivanja suglasnosti od nadležnog Ministarstva znanosti i obrazovanja za sate rada ispitnog koordinatora za šk.god. 2019./2020. temeljem prethodno dobivene Odluke Nacionalnog centra za vanjsko vrednovanje obrazovanja.